สวัสดีค่ะพอดีดิฉันกินยาคุมเลื่อนประจำเดือนวันที่ 9 มีนาคม จนถึงวันที่ 13 มีนาคม แล้วก็หยุดกินมีเพศสัมพันธ์ตั้งแต่วันที่ 12-14 และกินยาคุมฉุกเฉินวันที่ 14 มีนาคม และวันที่ 16 มีนาคม รวมแล้วกิน 4 เม็ด แบบนี้ประจำเดือนจะมามั้ยคะ จะตั้งครรภ์หรือป่าวคะ
สวัสดีค่ะ การใช้ยาคุมฉุกเฉินที่เป็นยาคุมแบบที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้โดยหากได้ใช้อย่างถูกต้อง โอกาสตั้งครรภ์มีน้อย แต่หากมีการใช้ซ้ำๆดังกล่าวมา ยาอาจมีประสิทธิภาพลดลง การกินยาเลื่อนประจำเดือนก่อนหน้านั้น ไม่ได้มีผลในการคุมกำเนิดดังนั้นมีโอกาสตั้งครรภ์ได้แต่น้อยลง หลังใช้ยาคุมฉุกเฉิน ประจำเดือนอาจคลาดเคลื่อนได้บ้าง แต่ควรยังมาไม่เกิน 35 วันจากรอบก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ